ROMÂNIA

JUDEȚUL TIMIȘ

MUNICIPIUL TIMIȘOARA

DIRECȚIA ECONOMICĂ

Biroul Guvernanță Corporativă și Monitorizare Societăți,

Instituții și Servicii Publice

Nr. TMI2023-011361/30.10.2023

*Bd. C.D. Loga nr. 1, Timişoara, tel: +40 256 – 408.300, e-mail:steliana.stanciu@primariatm.ro*

RAPORT DE SPECIALITATE

privindmandatarea reprezentanților Municipiului Timișoara în adunările generale ale acționarilor/asociaților ale operatorilor economici care funcționează sub autoritatea/coordonarea/subordonarea municipiului pentru a duce la îndeplinire prevederile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung

Având în vedere:

* Referatul de aprobare a proiectului de hotărâre al Primarului Municipiului Timişoara şi Proiectul de hotărâre privindmandatarea reprezentanților Municipiului Timișoara în adunările generale ale acționarilor/asociaților ale operatorilor economici care funcționează sub autoritatea/coordonarea/subordonarea municipiului pentru a duce la îndeplinire prevederile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
* Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
* Având în vedere Hotărârea Consiliului Local al Municipiului Timișoara nr. 444/2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
* Având în vedere Hotărârea Consiliului Local al Municipiului Timișoara nr. 41/2022 privind numirea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L.;
* Având în vedere Hotărârea Consiliului Local nr. 352/26.07.2022privind desemnarea reprezentantului Consiliului Local al Municipiului Timișoara în Adunarea Generală a Acționarilor AQUATIM S.A.;
* Având în vedere Hotărârea Consiliului Local al Municipiului Timișoara nr. 719/2022 privind înființarea Societății UZINA ENERGIE SOLARĂ TIMIȘOARA S.R.L.;
* Având în vedere Hotărârea Consiliului Local al Municipiului Timișoara nr.  
  720/2022 privind înființarea Societății UZINA ENERGETICĂ TIMIȘOARA S.R.L.;

Facem următoarele precizări:

Legea nr. 296 din 26 octombrie 2023 reglementează unele măsuri fiscal-bugetare pentru a consolida sustenabilitatea financiară a României pe termen lung astfel încât statul român şi unităţile sale administrativ-teritoriale să poată susţine din fonduri publice finanţarea tuturor categoriilor de servicii publice destinate cetăţenilor la un nivel calitativ şi competitiv impus de standardele europene.

Pentru a asigura scopul menționat, obiectivele actului normativ sunt:

a) utilizarea eficientă a resurselor fiscale bugetare,

b) restructurarea facilităţilor fiscale,

c) înlăturarea dezechilibrelor fiscale din marile servicii publice,

d) instituirea unei discipline fiscale pentru contribuabilii plătitori de impozit pe profit,

e) utilizarea eficientă a fondurilor publice alocate pentru finanţarea diferitelor categorii de servicii publice;

f) descentralizarea unor servicii publice;

g) administrarea eficientă a patrimoniului public de interes naţional şi local, precum şi a activelor publice, asigurarea performanţei economice a operatorilor economici deţinuţi de stat şi unităţile administrativ-teritoriale sau de alte entităţi publice;

h) creșterea conformității fiscale.

Societățile la care Municipiul Timișoara este acționar sau asociat unic, respectiv majoritar, și la care sunt incidente prevederile Legii nr. 296/2023 sunt următoarele: Aquatim S.A., Agenția de Achiziții Publice Timișoara S.R.L., Compania Locală de Termoficare COLTERM S.A, Drumuri Municipale Timișoara S.A., Horticultura S.A., Piețe S.A., Societatea de Transport Public Timișoara S.A., Uzina Energie Solară Timișoara S.R.L. și Uzina Energetică Timișoara S.R.L.

Măsurile referitoare la disciplina economico-financiară a societăților cu capital majoritar sau integral deținut de unitatea administrativ-teritorială vor fi puse în aplicare prin împuternicirera reprezentanților Municipiului Timișoara pentru a acționa în acest sens.

În conformitate cu prevederile art. 3 din OUG nr. 109/2011 privind guvernanța corporativă a întreprinderilor publice, cu modificările și completările ulterioare, *autoritatea publică tutelară exercită dreptul de proprietate asupra acţiunilor/părţilor sociale, după caz, deţinute în întreprinderea publică.*

Potrivit prevederilor art.XIV, alin. (2), Capitolul III din Legea nr. 296/2023 *Conducătorii instituţiilor şi autorităţilor publice au obligaţia de a mandata reprezentanţii legali ai acestora în adunările generale ale acţionarilor/consiliile de administraţie, după caz, ale operatorilor economici care funcţionează sub autoritatea/coordonarea/subordonarea acestora, în termen de cel mult 60 de zile de la data intrării în vigoare a prezentei legi, pentru a aproba măsurile specifice care sunt necesare pentru aplicarea prevederilor prezentei legi.*

*Măsurile specifice rezultate din aplicarea prevederilor prezentei legi trebuie puse în aplicare de către organele de conducere executivă ale operatorilor economici, până cel târziu la data de 31 decembrie 2023, cu excepţia situaţiilor în care pentru anumite categorii specifice de măsuri nu se prevăd alte termene.*

*Organele de conducere executivă ale operatorilor economici răspund potrivit legii de aplicarea prevederilor prezentei legi.*

Totodată, luând în considerare dispozițiile art. XXX-XLIII din Secțiunea 2 a Capitolului III din Legea nr. 296/2023, *măsurile dispuse de reprezentanții legali în adunările generale ale acționarilor sau asociaților sunt obligatorii pentru membrii executivi/ neexecutivi ai consiliilor de administrație, inclusiv pentru personalul structurilor din subordine.*

În temeiul art. 129 alin. (2) lit. a) din Ordonanța de Urgență a Guvernului nr. 57/2019 privind Codul administrativ, consiliul local exercită *atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.*

Potrivit prevederilor art. 129 alin. (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local *exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.*

Având în vedere prevederile legale expuse în prezentul raport, apreciem căProiectul de hotărâre privindmandatarea reprezentanților Municipiului Timișoara în adunările generale ale acționarilor/asociaților ale operatorilor economici care funcționează sub autoritatea/coordonarea/subordonarea municipiului pentru a duce la îndeplinire prevederile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, îndeplinește condițiile pentru a fi supus dezbaterii și aprobării plenului consiliului local.

Director Economic, Consilier BGCMSISP,

Steliana Stanciu Violeta Lazăr